钦定古今图书集成/理学汇编/字学典/第124卷 > 朱之蕃
## 钦定古今图书集成/理学汇编/字学典/第124卷 > 朱之蕃

按《列朝诗集小传》：“朱之蕃，字元价，金陵人。万历乙未
状元，官终礼部右侍郎。元价为史官，出使朝鲜，尽却
其赠贿。鲜人来乞书，以貂参为贽橐装，顾反厚，尽斥
以买法书、名画、古器收藏，遂甲于白下。”

按《江宁府志》：“之蕃真行，师赵魏公，间出入颜鲁公与
文征仲。日可万字，运笔若飞，小则蝇头，大则径尺，咄
嗟而办。”